**Viking Fotballklubb** er en norsk fotballklubb fra Stavanger, og er Rogalands største. Klubben har både herrelag og damelag.

Viking kvinner
--------------

Utdypende artikkel: Viking Fotballklubb Kvinner

Laget spiller i 2023-sesongen i 2. divisjon avdeling 1. De spiller hjemmekampene sine på Viking stadion, som ble åpnet i 2004. 

Lagets drakter består av mørkeblå trøyer, hvite bukser og mørkeblå strømper.

Viking menn
-----------

Med sin andreplass på maratontabellen[*når?*] er herrelaget et av Norges beste fotballag gjennom tidene, noe som tradisjonelt vektes tyngre enn for eksempel antall cupmesterskap. Laget har spilt i toppdivisjonen siden den ble etablert, med unntak av sesongene 1966–67,1987–88 og 2018. Viking har til sammen tatt åtte seriemesterskap og seks norgesmesterskap, og er det fotballaget i Norge med flest sesonger (57 per 2015) i toppdivisjonen.

Laget spiller sine hjemmekamper på Viking stadion, som ble åpnet i 2004. Tilskuerrekorden er 16 600 mot Brann 24. juni 2007. Kapasiteten er 15 900 tilskuere.

Lagets drakter består av mørkeblå trøyer, hvite bukser og mørkeblå strømper.

### Eliteserien 2024

Utdypende artikkel: Viking Fotballklubb (menn) i 2024



| Pl | Lag* v
* d
* r
 | K | V | U | T | M+ | M– | MF | P | Kvalifisering og nedrykk |
| --- | --- | --- | --- | --- | --- | --- | --- | --- | --- | --- |
| 1 | Molde | 2 | 2 | 0 | 0 | 5 | 0 | +5 | 6 | Champions League andre kvalifiseringsrunde |
| 2 | Bodø/Glimt | 2 | 2 | 0 | 0 | 3 | 0 | +3 | 6 |
| 3 | Kristiansund | 2 | 1 | 1 | 0 | 4 | 3 | +1 | 4 | Conference League andre kvalifiseringsrunde |
| 4 | Lillestrøm | 2 | 1 | 0 | 1 | 4 | 3 | +1 | 3 |
| 5 | Rosenborg | 2 | 1 | 0 | 1 | 2 | 1 | +1 | 3 |  |
| 6 | Brann | 2 | 1 | 0 | 1 | 4 | 4 | 0 | 3 |
| 7 | Fredrikstad | 2 | 1 | 0 | 1 | 2 | 2 | 0 | 3 |
| 8 | Odd | 2 | 1 | 0 | 1 | 2 | 2 | 0 | 3 |
| 9 | Viking | 2 | 1 | 0 | 1 | 1 | 1 | 0 | 3 |
| 10 | Haugesund | 2 | 1 | 0 | 1 | 2 | 3 | −1 | 3 |
| 11 | Strømsgodset | 2 | 1 | 0 | 1 | 1 | 4 | −3 | 3 |
| 12 | KFUM Oslo | 2 | 0 | 2 | 0 | 2 | 2 | 0 | 2 |
| 13 | HamKam | 2 | 0 | 1 | 1 | 1 | 2 | −1 | 1 |
| 14 | Tromsø | 1 | 0 | 0 | 1 | 2 | 4 | −2 | 0 | Nedrykkskvalifisering |
| 15 | Sandefjord | 1 | 0 | 0 | 1 | 0 | 2 | −2 | 0 | Nedrykk til OBOS-ligaen |
| 16 | Sarpsborg 08 | 2 | 0 | 0 | 2 | 0 | 2 | −2 | 0 |

Oppdatert per kamp(er) spilt 7. april 2024. Kilde: NFF  
Regler for rangering: 1) Poeng; 2) Målforskjell; 3) Scorede mål.

Spillerstall
------------

*Oppdatert 9. april 2024*


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 1 | Norges flagg | K | Arild Østbø |
| 2 | Norges flagg | F | Herman Haugen |
| 3 | Norges flagg | F | Viljar Vevatne |
| 4 | Norges flagg | F | Sondre Langås |
| 5 | Senegals flagg | F | Djibril Diop |
| 6 | New Zealands flagg | MB | Gianni Stensness |
| 7 | Australias flagg | A | Nicholas D’Agostino |
| 8 | New Zealands flagg | MB | Joe Bell |
| 9 | Norges flagg | A | Lars-Jørgen Salvesen |
| 10 | Norges flagg | MB | Zlatko Tripić  |
| 11 | Norges flagg | A | Yann-Erik de Lanlay |
| 13 | Norges flagg | K | Magnus Rugland Ree |
| 14 | Australias flagg | MB | Patrick Yazbek |
| 16 | Norges flagg | MB | Kristoffer Løkberg |

 |  | 

| Nr. |  | Posisjon | Spiller |
| --- | --- | --- | --- |
| 17 | Norges flagg | A | Edvin Austbø |
| 18 | Norges flagg | F | Sondre Bjørshol |
| 19 | Norges flagg | MB | Sondre Auklend |
| 20 | Danmarks flagg | A | Peter Christiansen |
| 21 | Norges flagg | MB | Harald Nilsen Tangen |
| 22 | Australias flagg | F | Franco Lino |
| 23 | Slovenias flagg | F | Jošt Urbančič |
| 24 | Norges flagg | MB | Vetle Auklend |
| 26 | Norges flagg | A | Simen Kvia-Egeskog |
| 29 | Norges flagg | A | Sander Svendsen |
| 30 | Islands flagg | K | Patrik Gunnarsson |
| 32 | Norges flagg | MB | Kasper Sætherbø |
| 33 | Norges flagg | MB | Jakob Segadal Hansen |
| 34 | Norges flagg | F | Kristoffer Forgaard Paulsen |

 |

### Utlånte spillere

|  |  |  |  |  |
| --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |

 |

Historie
--------

**Idrettslaget Viking** ble grunnlagt i Stavanger 10. august 1899. Den første fotballen som Viking kjøpte, ble levert fra Hall & Hamlin i Hull, England i september 1899.På 1950-tallet hadde klubben grupper for herrefotball, friidrett, boksing, bryting, håndball og orientering. I 1986 ble idrettslaget splittet i *Viking Fotballklubb*, Viking Ishockeyklubb og Viking Håndball.

Viking FK er en av Norges mest suksessfulle fotballklubber. Klubbens herrelag har andreplass på maratontabellen fra 1949 til 2018.

Viking har spilt i toppdivisjonen siden den ble etablert, med unntak av tre korte perioder (1966-67, 1987-88 og 2018). Dette gjør at Viking er laget med flest sesonger i toppserien gjennom tidene, med god margin (57 sesonger, mot 2.-plass Rosenborgs 44 sesonger). Klubben har til sammen vunnet åtte seriemesterskap (1958, 1972, 1973, 1974, 1975, 1979, 1982, 1991) og seks norgesmesterskap (1953, 1959, 1979, 1989, 2001 og 2019).

### Klubbens logo og vimpel

Vikings logo er et splittflagg med rød bunn med Viking F.K. øverst og Stavanger nederst i gule bokstaver. Stiftelsesåret 1899 står under Stavangers tidligere byvåpen i midten, en eikestubbe (selv om byvåpenet faktisk har en vinranke) med spirende blad inne i en stilisert laurbærkrans (alt i gult). Vikings vimpel er en trekantet vimpel med den spisse enden ned med mørkeblå bunn. Øverst står det Viking F.K. med stor skrift og under noe mindre stiftet 1899, begge i hvitt med en viking med hjelm, kappe og en øks i hendene mens han har høyre fot oppå en fotball alt i hvitt. Like under er Vikings logo og under der igjen står det seriemestere: 1958, 1972, 1973, 1974, 1975, 1979, 1982, 1991 og nederst cupmestere: 1953, 1959, 1979, 1989, 2001.

I 2019 ble den gamle logoen oppdatert og særlig eiekestubben ble gjort tydeligere. Det ble i 2020 også snakket en del om å fornye og oppgradere den grafiske profilen til klubben og de ble derfor laget forslag som klubbens medlemmer ble fikk til en «rådgivende avstemming». Det ble dermed bestemt at man skulle fornye logoen. 

### Starten

«Ballen kom fra England. Den ble skipet over Nordsjøen, vugget over havet, seilt inn i Vågen, og den var ikke rund en gang.». Fotball kom til Stavanger relativt tidlig og Viking ble dannet i Stavanger den 10. august 1899. Stiftelsesmøtet ble avholdt i Martin Egelands hus, et auksjonslokale i Verksgata 14 på hjørnet mellom Verksgata og Fiskepiren. Blant mennene som var samlet der, var noen som hadde brutt ut av roklubben og turnforeningen. Lauritz Rosnæs fikk vervet som klubbens første formann. Forsamlingen vedtok klubbflagg, kontingent, drakten (som skulle bestå av en hvit trøye, en grønn kalott og skjerf, og en sid, hvit bukse) og at enhver uberyktet mann over 16 år kunne bli medlem.

Året etter at Viking ble etablert kom klubben Norrøna, og den første fotballkampen i Stavanger gikk ikke uventet mellom Norrøna og Viking. En kamp som Viking vant 1-0. I starten spilte Viking for det meste mot lokale lag. Viking-formann Finn Brodahl ble en person som startet et vendepunkt i klubben, da han hentet inn spillere fra gutteklubbene til Viking og etablerte et lag som tok seg helt til semifinalen i cupen i 1925. Året etter vant klubben sitt første kretsmesterskap, mot byrival SIF. Denne triumfen ble gjentatt i 1928 da Viking hadde ansatte skotten Don Coleman som trener, han utviklet blant annet det lette kortpasningspillet som kom til å kjennetegne klubben.

### 1930- og 1940-tallet

I 1930 røk Viking ut av cupen i kvartfinalens omkamp mot Ørn Horten. En ny æra i klubbens historie startet i 1931 da Viking startet med Reidar Kvammen på 17 år, Bertram Jacobsen på 18 år og William Danielsen som kun var 15 år i kampen mot Ulf i Sandnes. Rivaliseringen med SIF endte etter at Viking for aller siste gang avga kretsmesterskapet til SIF. Viking var blitt byens beste lag. Seier i kretsmesterskapet ble en vane. Fra 1930-tallet etablerte klubben seg også på nasjonalt nivå. 1. oktober 1933 spilte Viking semifinale i NM mot Lyn og Viking etablerte seg som et publikumslag. «Norges østerrikere», skrev hovedstadspressen. Etter ekstraomganger sto det 3-2 til Viking. Viking gikk helt til cup-finale i 1933, som de tapte for Mjøndalen. I løpet av 1930-tallet produserte klubben flere av sine best kjente spillere, blant annet Reidar Kvammen, som spilte på *Bronselaget* under OL i Berlin i 1936. Hans bror Arthur Kvammen og Bernhard Lund spilte også for Norge. Gjennom hele 30-årene nådde laget høyt opp i cupsammenheng, dog uten å gå helt til topps, med en ny semifinale i 1935, kvartfinale 1937 og et 10-0 tap i NM-kvartfinalen for Fredrikstad i 1939. I løpet av 1930-tallet ble Reidar Kvammen en etablert fotballstorhet. Også Bernhard Lund, Arthur og Sverre Kvammen og William Danielsen debuterte på landslaget i løpet av dette tiåret.

Da andre verdenskrig brøt ut i Norge 9. april 1940, ble det naturligvis vanskeligere forhold for idretten. Etter et siste møte i «Totalen» i januar 1941 gjemte klubben vekk pokalene hos betrodde medlemmer, og tømte kassen. Idrettsstreiken, den første sivile motstandsfronten, varte i over fire år, krigen i mer enn fem. Viking, som alle andre idrettslag, satte brått punktum da nazistene forsøkte å kapre nordmenns lojalitet gjennom sporten. Etter krigen i 1958 ble statuen «Fotballspilleren» som er et minnesmerke over falne idrettsmenn under krigen, laget av billedhuggeren Magnus Vigrestad, reist i Holbergsgata ved gamle Stavanger stadion. Denne var bekostet av idrettsungdom i Stavanger.

Den 21. juni 1945 vendte Viking tilbake på Stavanger Stadion i kampen Viking mot SIF, foran fem tusen tilskuere. I perioden etter krigen var det flere nye spillere slik som Inge Paulsen og Torgeir Torgersen, men også spillere som hadde spilt for klubben før krigen, blant annet Lauritz Abrahamsen på venstre back, med Tonning Skjæveland som midtstopper, Thore Thu sentralt på midten og William Danielsen som indreløper. Men det var også flere spillere som manglet, som enda ikke hadde vendt tilbake etter å ha sneket seg over svenskegrensen eller blitt sendt til Grini og tyske tukthus. Blant annet Reidar Kvammen, som var en nedslitt kropp da han ble hentet ut fra Stutthof konsentrasjonsleir. I 1947 var Viking gjenreist og tilbake i god form. Det ble et eventyrlig cupår, med 4-0 over Gjøvik Lyn i 3. runde, 6-0 over Årstad og 1-0 borte mot Brann i de påfølgende rundene. I semifinalen ventet Mjøndalen. Først borte, som endte i uavgjort 1-1. Til hjemmekampen var det stor begeistring og det brøt ut panikk i køen ved Prostebakken utenfor butikken til billettselger Arne Hidles sportsforretning, noe som endte med 20.000 mennesker på Stadion i hjemmekampen. Georg Monsen smalt inn 1-0 og 2-0 og Inge Paulsen økte til 3-0. Viking var klar for sin andre NM-finale. Den skulle spilles uten Reidar Kvammen, som tråkket feil og vred kneet. I finalene møtte Viking Skeid og tapte 0-2. Men over 114.000 mennesker så Viking i cupen i 1947, det vil si over 14.000 per kamp i snitt. I 1948 spilte Reidar Kvammen hovedrollen. Han hadde 49 landskamper femten år etter sin landslagsdebut og i juni ble han tatt ut til kampen mellom Norge mot Danmark i Idrætsparken. Ikke bare spilte han, Norge vant 1-0 og Kvammen var god. «Norges alle tiders største fotballbegavelse», ifølge fotballpresident Reidar Dahl etter kampen. Reidar Kvammen var den første nordiske spilleren som hadde oppnådd et halvt hundre landskamper.

### 1950-tallet De første medaljene

Omkampen i semifinalen mellom Nessegutten fra Levanger og Viking i 1959. Nessegutten fra Levanger som var den store Cup-bomben i 1959 og spilte seg fram til kvartfinale på Ullevaal Stadion som endte uavgjort. Omkamp ble spilt på Lerkendal Stadion i Trondheim hvor hele 25,045 betalende tilskuere så kampen. Viking vant til slutt 0 - 4, og endte opp med å vinne Kongepokalen.
Etter andre verdenskrig ble Viking endelig en av de dominerende klubbene på 1950-tallet. Viking ble norgesmester i fotball for første gang da de slo Lillestrøm 2-1 i cup-finalen i 1953. et skal ha vært en underholdende kamp hvor Håkon Kindervåg og Kåre Ingvaldsen var målscorere for Viking. Denne cupfinalen var faktisk den tredje i Vikings til da 54 år lange historie, men dette var bare begynnelsen. Viking vant sitt første seriemesterskap i 1958. Viking ble seriemester i fotball etter å ha slått Skeid, som ble cupvinnere det året, 2-0 i seriefinalen. Året etter ble Viking igjen Norgesmester etter at de vant 2–1 over Sandefjord Ballklubb i 1959. Keeper Sverre Andersen var den mest fremtredende spiller i sin generasjon, mens Edgar Falch også fikk flere kamper for landslaget. Rolf og Kåre Bjørnsen, Åsbjørn Skjærpe og Leif Nicolaysen var andre viktige spillere, mens en ung Olav Nilsen startet sin store Viking-karriere i 1959. Klubbens tilskuerrekord stammer fra 1959 da 18 892 tilskuere så Viking slå Odd 4-0 i semifinalen i cupen.

### Gullalderen

Mens 1960-tallet ble et roligere tiår for Viking, kom klubben tilbake og dominerte norsk fotball på 1970-tallet. Viking vant fire seriemesterskap på rad fra 1972 til 1975, i tillegg til 1979 da de også tok *the double* og ble cupmester. Trener i 1972, Kjell Schou-Andreassen, har fått æren for å legge grunnlaget for suksessen. Likevel fikk laget ny trener hvert år, og Sverre Andersen, Stuart Williams og Olav Nilsen ledet laget til seier de påfølgende år, og Tony Knapp var trener for 1979-laget. Midtbanespiller Olav Nilsen var også en avgjørende spiller på banen i første halvdel av tiåret, og fikk tilnavnet "Olav Viking", mens kollega Svein Kvia ble årets spiller ved flere anledninger. Reidar Goa, Hans Edgar Paulsen, Erik Johannessen, Inge Valen, Johannes Vold, Svein Hammerø, Gunnar Berland og Trygve Johannessen var andre nøkkelspillere.

### Nedrykk

1980-tallet startet bra. Kjell Schou-Andreassen returnerte for å ta klubben til seriemesterskap i 1982. De ble også nummer to i serien i 1981 og 1984, og i cupen i 1984. I denne perioden hadde klubben spillere som Bjarne Berntsen, Per Henriksen, Erik Thorstvedt, Svein Fjælberg, Nils Ove Hellvik, Tonning Hammer, Isak Arne Refvik, Torbjørn Svendsen, Trygve Johannessen og Gary Goodchild. Likevel rykket klubben ned etter 1986-sesongen, og 1987 ble en av klubbens verste sesonger med en åttendeplass i andre divisjon.

### Opprykk

Kampen mellom Viking og Manchester United den 30. juli 1991 på Stavanger stadion.  Foto: Øyvind Vik 
Noe måtte gjøres, og løsningen ble å bruke store summer på å hente inn den svenske treneren Benny Lennartsson og spillerne Kjell Jonevret og Per Holmberg. Satsingen lønte seg da Alf Kåre Tveit sikret et kontroversielt straffespark i 95. minutt mot Vard i siste seriekamp i 1988. Arild Ravndal skåret og ga Viking seieren som sikret opprykk, kjent som "Mirakelet i Haugesund". Dette signaliserte starten på en ny æra, og klubben vant cupen i 1989 og serien i 1991. Lars Gaute Bø, Roger Nilsen, Kent Christiansen, Egil Fjetland, Jan Fjetland, Trond Egil Soltvedt, Mike McCabe og Børre Meinseth var andre nøkkelspillere på et ungt Viking-lag.

### 1990-tallet

Mange av de unge spillerne på laget som vant seriegull i 1991 klarte ikke å leve opp til forventningene, og klubben lå i fare for å rykke ned i 1992. Bjarne Berntsen tok over som trener etter Arne Larsen Økland midt i sesongen og sikret fortsatt Tippeliga-spill, i tillegg til at de nesten slo ut FC Barcelona av europacupen. Klubben kjempet om seriemedaljer største delen av 1990-tallet, men klarte ikke å ta seriegullet fra Rosenborg. 1990-tallet førte også med seg stor eksport av norske fotballspillere, og Viking tjente godt på salg av blant andre spissen Egil Østenstad til Southampton i 1996 og keeper Thomas Myhre til Everton i 1997. Gunnar Aase, Lars Gaute Bø, Magnus Svensson, Bjarte Lunde Aarsheim, Kenneth Storvik, Roger Nilsen og Ingve Bøe var andre nøkkelspillere i denne generasjonen.

### 2000–2010: «Vi er ikke en klubb som samler på 5.-plasser»

Viking stadion åpnet 1. mai 2004.  Foto: J. Ådnanes 
Benny Lennartsson kom tilbake i 2000 for å ta over for danske Poul Erik Andreasen, og det resulterte i en bronsemedalje og cupfinale mot Odd samme år. Det påfølgende året ble sesongen kronet med et cupmesterskap og enda en bronsemedalje. På grunn av god plassering i serien fikk Viking plass i UEFA-cupens første runde. Den første kampen ble spilt mot Chelsea på Stamford Bridge, engelskmennene tok ledelsen etter 44 minutter ved Jimmy Floyd Hasselbaink og økte til 2-0 ved Enrique de Lucas etter 68 minutter. Et lite håp ble tent for Stavangerlaget da innbytter og engelskmann Ben Wright skåret et mål etter ett minutt på overtid. Den 3. oktober 2002 ble en minneverdig dag for Viking og står som en av fotball Norges største bragder noensinne, da retur kampen ble spilt på Stavanger stadion. Viking fikk en god start på hjemmekampen da Morten Berre kranglet inn 1-0 målet etter en corner da det var spilt 8 minutter, finnen Peter Kopteff la på til 2-0 etter 35 minutter. Frank Lampard til 2-1 etter 45 minutter og så kom det to raske mål etter en times spill, først et av Erik Nevland og så et minutter etterpå av John Terry. Dermed var stillingen 3-2 og Chelsea lå an til å gå videre på bortemålsregelen, men et flott mål av Nevland i det 88 minutt sørget for en sensasjonell seier for Viking. Da sluttsignalet ble gitt tok trener Benny Lennartsson av gårde på en ellevill jubeltur. Han inntok Alf Kåre Tveits legendariske «fygar». Dette medførte en strekkskade for treneren som haltet litt i dagene etter. Lennartsson fikk vite av direktør Bjarne Berntsen at Viking ikke ønsket å forlenge kontrakten med ham etter 2002-sesongen. Selv om han bestemte seg for ikke å kommentere saken i mediene, gjorde han ett unntak for Stavanger Aftenblad hvor han sa: «Jeg skal bruke fem ord for å beskrive hva jeg føler: Fornedrende. Dårlig stil. Helt uenig».

I 2003 tok Kjell Inge Olsen over som trener og klubben endte på en noe skuffende femteplass i serien. Man spilt også den siste kampen på ærverdige Stavanger stadion mot Stabæk i siste hjemmekamp denne høsten. På begynnelsen av 2004-sesongen flyttet Viking til ny stadion i Jåttåvågen, Viking stadion. Olsen gav seg som trener etter skuffende resultater på høsten og våren og inn kom først Bjarne Berntsen (midlertidig) og senere den meritterte engelskmannen Roy Hodgson som tok over som trener. Klubben endte på niendeplass i sin første sesong på nytt stadion, og femteplass året etter. Brede Hangeland, Egil Østenstad, Peter Kopteff og Frode Hansen var viktige spillere i denne perioden. På slutten av sesongen sluttet Roy Hodgson som trener for å ta over Finland, og han ble erstattet av Tom Prahl. I den forbindelse uttalte Viking-formann Ole Rugland det etter hvert så kjente sitatet «Målet for Viking må alltid være medaljer. Vi er ikke en klubb som samler på 5.-plasser». 2006-sesongen startet dårlig for laget under Prahls ledelse, og dårlig ble raskt verre. Med syv kamper igjen å spille, lå det engang så fryktede laget nederst på tabellen. Noe måtte gjøres, og den trenerenomaden og blant annet tidligere Start-treneren Tom Nordlie ble ansatt på en 3-måneders kontrakt for å erstatte Tom Prahl og berge Viking fra nedrykk. Med ny trener vant Viking tre av de fire første kampene, og klatret til tiendeplass, men tapte så to kamper på rad og falt til nedrykksplass. Fra nest sisteplass så det ut til at det beste klubben kunne håpe på var kvalifiseringsplass. Seriefinalen ble spesiell, da Viking knuste sølvvinner Brann 5-0 hjemme og passerte både Ham-Kam og Odd Grenland på tabellen og endte på en sikker 11.-plass.

Tom Nordlie var favoritt til å bli trener også neste sesong, men han valgte Lillestrøm. Kort tid etter ansatte Viking Uwe Rösler (en uke etter at han var erstattet av Tom Nordlie i Lillestrøm) som deres nye trener. 2007-sesongen gikk mye bedre enn det forrige. Viking tapte ingen seriekamper på hjemmebane og endte på tredjeplass. I forkant av 2008 hadde Viking en bred og stabil stall og var regnet som en av tittelkandidatene. VG gikk så langt som å tippe at Viking kom til å vinne serien i 2008. Viking forsterket stallen foran sesongen med de unge og lovende tsjekkerne Martin Fillo og Ålesunds toppskårer Joakim Austnes de to store signeringene, mens Thomas Myhre skulle få spille en hel sesong i mål etter tilbakekomsten året før. Men 2008 var sesongen da de fleste storlagene skuffet (utenom Stabæk), Viking endte på en 6.-plass og sesongen ble sett på som en fiasko. For den tradisjonsrike klubben ble 2009 en skikkelig nedtur. Sentrale spillere som danskene Nicolai Stokholm og Allan Gaarde var borte, men Tomasz Sokołowski var den mest profilerte nykommeren. Uwe Rösler fortsatte som trener for det tredje året og det var igjen knyttet store forventninger til at han nå måtte levere. Viking hadde mye problemer med skader og slet med spill og formasjoner, og det ble aldri helt bra. Lenge lå Viking på midten av en tett tabell, men åtte serierunder før slutt innledet Viking en tapsrekke som ikke ble brutt før i avslutningskampen med 1-0 over Tromsø, og med det endte Viking som nummer 10. Kampen var Thomas Pereira siste obligatoriske Viking kamp i en lang og trofast karriere i klubben og Pereira ble etter sesongen hedret med en testimonial som takk for 13 år i klubben. Etter sesongen ble Uwe Rösler og Viking ble enige om å avslutte sitt samarbeid (Selv om Rösler hadde signert ny treårskontrakt samme vår!).

### 2010–2019

Allerede 1. desember 2009 ble det klart at den tidligere landslagssjefen Åge Hareide skulle overta trener ansvaret i Viking fra 2010 og ut 2011-sesongen. Inn kom en del nye spillere, blant annet den svenske spissen Patrik Ingelsten (for fem millioner kr) fra SC Heerenveen og den norske landslagskeeperen Rune Jarstein ble hentet fra Rosenborg. I sommerpausen kom den tidligere Viking-spilleren Erik Nevland hjem til klubben etter spill i nederlandske Groningen og engelske Fulham. Han spilte sin siste kamp i Europaligaen finalen i 2010. Viking endte på en 9.-plass i 2010. I 2011 var Viking igjen tippet plant som medaljekandidat av flere fotballeksperter, både på tv og i nettavisene. Det ble bygget opp store forhåpninger til klubben, som nå hadde en relativt god stall, en merittert trener i Hareide og flotte klubbfasiliteter og som i tillegg hadde flere gode resultater i forsesongen. Unge talenter som Valon Berisha og Yann-Erik de Lanlay spilte flere gode kamper i førsesongen og ble også fremhevet som viktige talenter. Etter en elendig start på sesongen 2011 valgte sportsdirektør Egil Østenstad og ta ansvar for flere års sammenhengende sportslige nedturer og si opp sin stilling den 8. juni 2011. To dager før valgte Viking å kvitte seg med et omdiskutert kunstverk av kunstneren Jimmie Durham, ett grønt bilvrak med en 2,3 tonn tung stein oppå som av enkelte har sett på som «forhekset» eller forbundet med «dårlig karma». I september ble det også klart at Ole Rugland ville gi seg som styreleder, ingen styreformann i Viking har ledet klubben sammenhengende så lenge som ham. Han fikk sitt første styreverv i Viking FK i 1992 og fra 1999 har han ledet styret i Viking Fotball ASA. Den samme rollen har han hatt i Viking FK siden 2002. Sesongen 2011 endte med en 11.-plass og cup-exit i kvartfinalen. Dette var både skuffende og overraskende, i hvert fall i forhold til hvilke "tabelltips" klubben hadde fått i media før seriestart. Den 8. juni 2012 ble klubben og manager Hareide enig om et sluttvederlag i forbindelse med opphøret av ansettelsesforholdet, begrunnet svake sportslige resultater. Fra Hareide tok over som trener i 2010 tok Viking i snitt 1,28 poeng i snitt per eliteseriekamp, dette er dermed den dårligste poengfangsten de siste 15 årene (Kun slått av Tom Prahls periode som trener da klubben kun tok 1 poeng i snitt per eliteseriekamp).

19. juni 2012 tok Kjell Jonevret over som hovedtrener for Viking. Han hadde da vært arbeidsledig etter han måtte gå fra Molde i 2010. Første sesongen til Jonevret ble en god 5. plass, men neste sesong ble en nedtur med en 10. plass. i 2015 var Viking igjen på 5. plass, noe som var en bra plassering, mtp hvordan økonomien var i klubben. I den påfølgende sesongen ble det igjen en 5.plass, og man kom i tillegg til en semifinale i cupen. Her møtte Viking Sarpsborg på Viking Stadion, hvor Sarpsborg vant 1-0 etter ekstraomganger. I 2016 gikk sesongen noe som forventet med en 8. plass, men etter sesongen ble det bekreftet at Jonevret var ferdig i Viking som følge av ulike ambisjonsnivå i forhold til resten av styret. Jonevret tok totalt 1,59 poeng i snitt per eliteseriekampnår han var i Viking. Hans etterfølger ble hans assistent Ian Burchnall, noe som ble hans første sesong som hovedtrener i en klubb. Det ble en svært tung sesong som etter flere formasjoner og dårlige kamper endte i nedrykk til 1. divisjon, for første gang siden 1988. Burchnall var svært godt likt av både fans og spillere,[] men 3 kamper før slutten av sesongen fikk Burchnall sparken som følge av nedrykket. Etter en måned med spekulasjoner ble det klart at Bjarne Berntsen igjen skulle bli hovedtrener i Viking. Sammen har han med seg tidligere Vikingspiller Bjarte Lunde Aasheim og tidligere Vidar trener Morten Jensen.

I 2018 spilte Viking i 1. divisjon og endte til slutt med å vinne ligaen foran Mjøndalen på andre plass. Sesongen var preget av et ungt lag som svingte i prestasjonene, og på 30 kamper ble det 20 seiere, 1 uavgjort og hele 9 tap. Tommy Høiland endte som toppstårer i ligaen med sine 21 mål. Johnny Furdal ble etter sesongen kåret til årets spiller i OBOS-ligaen og Kristian Thorstvedt ble kåret til årets gjennombrudd i OBOS-ligaen. Opprykket ble klart i den siste serierunden hjemme mot Kongsvinger IL hvor Viking hadde solgt ut stadion med over 17 000 tilskuere innenfor portene. Etter kampen ble banen stormet og man feiret opprykket sammen med spillerne.

Viking hadde en god sesong tilbake i Eliteserien, og endte på øvre halvdel av tabellen for første gang siden 2016. I tillegg vant de cupen med 1-0 over Haugesund FK. 14. november 2019 overtok André Danielsen toppen av adelskalenderen for antall kamper i Viking da han spilte sin kamp nummer 552 for Viking og passerte Svein Kvia, med seksten sesonger i klubben.

SR-Bank Arena
-------------

Utdypende artikkel: Viking stadion

SR-Bank Arena er hjemmearenaen til Viking. Fra 1917 spilte Viking sine hjemmekamper på Stavanger stadion, men på 2000-tallet kom det konkrete planer om å flytte og bygge et nytt fotballstadion. 1. mai 2004 ble Viking stadion åpnet da Viking spilte 1–1 i seriekampen mot Molde foran et fullsatt stadion med 15 300 tilskuere. Tilskuersnittet ble den sesongen 12 439 som var det høyeste snittet i Vikings historie. Den nåværende rekorden ble satt i 2007 da snittet lød på 15 936 tilskuere.

Stadion ligger ved Jåttåvågen i Hinna bydel. Stadionet er utstyrt med kun sitteplasser, varmelamper i taket og ellers moderne fasiliteter. Viking stadion har også VIP-områder på stadion, med plass til 1 040 VIP-gjester, og den totale tilskuerkapasiteten er 15 900. Dette flotte anlegget som mange anser som det fineste stadionet i Norge kostet 160 millioner kroner. Det har vært planer om å bygge ut stadion på grunn av kapasitetsmangel og økt publikums interesse, men det har ikke skjedd noen store endringer.

Arenaen blir også brukt til storkonserter, noe som har gitt Stavanger flere store konserter de siste årene. Jærbanen går rett forbi Viking Stadion og det ble åpnet en ny stasjon her i 2008, i forbindelse med dobbeltsporet ble Jåttåvågen holdeplass som er integrert i stadionanlegget åpnet. Det går også hurtigbåter og mange busser i forbindelse med kampene og konserter på Stadion.

Til seriestarten 2012 fikk Viking to nye storskjermer, hvorav den ene er eliteseriens største på hele 55 kvadratmeter. Det er Viking hovedsponsor Lyse som betaler for skjermene og IT-bedriften Atea som er leverandør. TV Vest skal produsere bildene under og sendingen før kampene.

9. juni 2012 ble det satt tilskuerrekord med 25 000 på Viking stadion under en konsert da Mods fra Stavanger spilte en utsolgt engangskonsert. Andre som har som har hatt konserter på Viking stadion inkluderer R.E.M. Bob Dylan, Bryan Adams, Roger Waters og Robbie Williams.

Vikings hjemmeside
------------------

Fotballen.eu, i samarbeid med Umbro og Sport samt spillavisen TIPS, kåret Viking Fotballklubb til norgesmester i fotballweb 2007. I 2008 endte de på andreplass mens de i 2009 var tilbake på topp.

Viking vant nok en nettkåring i mars 2011. Denne gang er det kommunikasjonbyrået Nucleus som har vurdert tippeligalagenes nettsider. Et storlag verdig, er konklusjonen om Viking-weben. 
«Stilig design, oversiktlig, og lett å bruke. Hyppige nyhetsoppdateringer, og hele seks ferske artikler på evalueringsdagen er utvilsomt imponerende.
Historie og statistikkdelen kan vanskelig gjøres bedre. Her finner man lett frem til det tiåret man ønsker, og det er bare å fordype seg i Vikings lange historie. Uten problemer finner man frem til tidligere spillere enten alfabetisk eller via søketjenesten.»

Viking Fotballklubbs styre
--------------------------

Viking FKs styre er ansvarlige for driften av Viking Fotballklubb og breddeavdelingen, mens Viking Fotball AS er ansvarlig for elitesatsingen. I Viking FKs § 15 om idrettslagets styre står det hvilke oppgaver og forpliktelser styret i Viking FK har. Styret er idrettslagets høyeste myndighet mellom årsmøtene.

**Styret i Viking Fotballklubb per 2021:**

* Eirik Bjørnø (daglig leder)
* Rune Bertelsen (styreleder)
* Eirik Myhre (nestleder)
* Espen Brevik (styremedlem)
* Arild Ravndal (styremedlem)
* Odd Egil Flokketveit (styremedlem)
* Ellen Heggheim (styremedlem)
* Helen Rygg Ims (styremedlem)
* Silje Padøy (styremedlem)

Viking Fotball ASs styre
------------------------

Viking Fotball AS er ansvarlig for driften av Viking Fotballklubbs elitesatsing. Viking Fotball AS ble stiftet i 1998 og er registrert som allmennaksjeselskap under bransjen «sport og idrett ellers». Tidligere navn på var Viking Fotball ASA, og ble endret til Viking Fotball AS i 2017. Ole Rugland var Vikings styreleder fra 2002-sesongen, og var en nøkkelperson i byggingen av det nye Viking Stadion i Jåttåvågen.

**Styret i Viking Fotball AS per 2020:**

* Eirik Bjørnø (daglig leder) Fra de øvrige aksjonærene
* Stig Christiansen (styreleder) Fra de øvrige aksjonærene
* Jan Henrik Jelsa (styremedlem) Fra de øvrige aksjonærene
* Rune Bertelsen (styremedlem) Fra Viking FK
* Ellen Heggheim (styremedlem) Fra Viking FK
* Merethe Berge Paasche (styremedlem) Fra de øvrige aksjonærene
* Erik Hestnes Sæstad (varamedlem) Fra de øvrige aksjonærene
* Eirik Myhre (varamedlem) Fra Viking FK

Meritter herrelag
-----------------

* Gull **Seriemestere**: 1958, 1972, 1973, 1974, 1975, 1979, 1982, 1991
* Sølv **2.-plass**: 1981, 1984
* Bronse **3.-plass**: 1968, 1971, 1978, 1994, 1996, 2000, 2001, 2007, 2021
* Gull **Cupmestere**: 1953, 1959, 1979, 1989, 2001, 2019
* Sølv **Cup -tapende finalist**: 1933, 1947, 1974, 1984, 2000

### Sesong for sesong

| Sesong | Liga-
posisjon | NM | E-cup |
| --- | --- | --- | --- |
| 1962 | 7 | 4. runde |  |
| 1963 | 7 | Semifinale |  |
| 1964 | 8 | 1. runde |  |
| 1965 | 9 | Kvartfinale |  |
| 1966 | 2 (2. div) | Semifinale |  |
| 1967 | 1 (2. div) | Kvartfinale |  |
| 1968 | 3 | 1. runde |  |
| 1969 | 5 | Kvartfinale |  |
| 1970 | 6 | 3. runde |  |
| 1971 | 3 | Kvartfinale |  |
| 1972 | 1 | 4. runde | 2. runde (Uefa) |
| 1973 | 1 | Semifinale | 1. runde (Serievinner) |
| 1974 | 1 | Finale | 1. runde (Serievinner) |
| 1975 | 1 | Kvartfinale | 1. runde (Serievinner) |
| 1976 | 5 | 3. runde | 1. runde (Serievinner) |
| 1977 | 5 | 4. runde |  |
| 1978 | 3 | Semifinale |  |
| 1979 | 1 | Vinner | 1. runde (Uefa) |
| 1980 | 4 | Kvartfinale | 1. runde (Serievinner) |
| 1981 | 2 | Semifinale |  |

| Sesong | Liga-
posisjon | NM | E-cup |
| --- | --- | --- | --- |
| 1982 | 1 | Semifinale | 1. runde (Uefa) |
| 1983 | 6 | 3. runde | 1. runde (Serievinner) |
| 1984 | 2 | Finale |  |
| 1985 | 7 | 4. runde | 1. runde (Uefa) |
| 1986 | 11 | 4. runde |  |
| 1987 | 8 (2. div A) | 1. runde |  |
| 1988 | 1 (2. div A) | 4. runde |  |
| 1989 | 6 | Vinner | 1. runde (Cupvinner) |
| 1990 | 5 | 4. runde |  |
| 1991 | 1 | Kvartfinale | 1. runde (Serievinner) |
| 1992 | 9 | Semifinale |  |
| 1993 | 4 | 4. runde |  |
| 1994 | 3 | 4. runde |  |
| 1995 | 5 | 3. runde | 1. runde (Uefa) |
| 1996 | 3 | 4. runde |  |
| 1997 | 8 | Semifinale | 1. runde (Uefa) |
| 1998 | 4 | 4. runde |  |
| 1999 | 8 | 4. runde | 2. runde (Uefa) |
| 2000 | 3 | Finale |  |
| 2001 | 3 | Vinner | 2. runde (Uefa) |

| Sesong | Liga-
posisjon | NM | E-cup |
| --- | --- | --- | --- |
| 2002 | 4 | Kvartfinale | 2. runde (Uefa) |
| 2003 | 5 | 4. runde |  |
| 2004 | 9 | 3. runde |  |
| 2005 | 5 | 4. runde | Gruppespill (Uefa) |
| 2006 | 11 | Kvartfinale |  |
| 2007 | 3 | 4. runde |  |
| 2008 | 6 | 4. runde | 2.kvalifiseringsrunde (Uefa) |
| 2009 | 10 | 3. runde |  |
| 2010 | 9 | Kvartfinale |  |
| 2011 | 11 | Kvartfinale |  |
| 2012 | 5 | 4. runde |  |
| 2013 | 5 | 3. runde |  |
| 2014 | 10 | Kvartfinale |  |
| 2015 | 5 | Semifinale |  |
| 2016 | 8 | 3. runde |  |
| 2017 | 16 | 2. runde |  |
| 2018 | 1 (1. div) | 2. runde |  |
| 2019 | 5 | Vinner |  |
| 2020 | 6 | Avlyst | 2.kvalifiseringsrunde (Uefa) |
| 2021 | 3 | Semifinale |  |

### Flest mål scoret for Viking

| Spiller | Mål | Periode |
| --- | --- | --- |
| Reidar Kvammen | 202 | 1931-1952 |
| Trygve Johannessen  | 181 | 1974-1982 |
| William Danielsen | 180 | 1931-1952 |
| Arthur Kvammen | 176 | 1924-1940 |
| Egil Østenstad | 167 | 1990-2005 |

Koeffisient-rangering (UEFA)
----------------------------

Den følgende tabellen viser Viking FKs plassering på koeffisient-rangeringen til UEFA (per 22. desember 2022):

| Rangering | Klubb | Poeng | Nasjonalt snitt | 22/23 | 21/22 | 20/21 | 19/20 | 18/19 |
| --- | --- | --- | --- | --- | --- | --- | --- | --- |
| 221 | Det tsjekkisk flagget FC Slovan Liberec | 5,000 | **5,810** |  |  | 5,000 |  |  |
| 222 | Det tsjekkisk flagget FK Mladá Boleslav | 2,000 | **5,810** |  |  |  | 2,000 |  |
| 223 | Det tsjekkisk flagget SK Sigma Olomouc | 2,500 | **5,810** |  |  |  |  | 2,500 |
| **224** | Flagget til Norge **Viking FK** | 4,000 | **5,750** | 2,500 |  | 1,500 |  |  |
| 225 | Flagget til Norge Lillestrøm SK | 3,500 | **5,750** | 2,000 |  |  |  | 1,500 |
| 226 | Flagget til Norge Vålerenga Fotball | 1,500 | **5,750** |  | 1,500 |  |  |  |
| 227 | Flagget til Norge FK Haugesund | 2,000 | **5,750** |  |  |  | 2,000 |  |

Æresmedlemmer
-------------

Æresmedlem i Viking Fotballklubb er en utmerkelse som deles ut av styre i Viking FK i henhold til statuttene i klubben. Medlemmer av Viking FK som har ytet klubben særskilt tjeneste kan innvoteres som æresmedlemmer. Forslaget må komme fra et enstemmig styre eller fra et enstemmig æresmedlemkollegium. Det kreves da tre fjerdedeles flertall blant de stemmeberettigede på årsmøtet for stadfestelse dette. Ved spesielle jubileer kan stadfestelsen bli foretatt av styret og æresmedlemkollegiet. Dette skal være enstemmig.
Som æresmedlem i Viking følger det også med goder, og dette innebærer at personer med æresmedlemskap har gratis adgang på de beste plasser for 2 personer ved alle Viking arrangementer.

### Æresmedlemmer i Viking

* Andreas Bredal Wessel, Æresmedlem fra 1908
* Reidar Kvammen, Æresmedlem fra 1948
* William Danielsen, Æresmedlem fra 1970
* Olav Lund, Æresmedlem fra 1970
* Palmer Stangeland, Æresmedlem fra 1974
* Sverre Andersen, Æresmedlem fra 1979
* Olav Nilsen, Æresmedlem fra 1979
* Arne Idar Johannessen, Æresmedlem fra 1983
* Arild Evjen, Æresmedlem fra 1984
* Martin Larsen (Fotballspiller), Æresmedlem fra 1989
* Sigbjørn Slinning, Æresmedlem fra 1994
* Reidar Goa, Æresmedlem fra 2000
* Lauritz Abrahamsen, Æresmedlem fra 2001
* Ole Rugland, Æresmedlem fra 2009
* Erik Johannessen, Æresmedlem fra 2020

Flest kamper for Viking Herrer
------------------------------

Erik Johannessen står med 501 kamper for Viking mellom 1971 til 1983.

|  | Spiller | Kamper | Periode |
| --- | --- | --- | --- |
| 1 | André Danielsen | 553 | 2003-2019 |
| 2 | Svein Kvia | 551 | 1965-1980 |
| 3 | Sigbjørn Slinning  | 523 | 1961-1982 |
| 4 | Erik Johannessen | 501 | 1971-1983 |
| 5 | Torbjørn Svendsen | 500 | 1974-1986 |
| 6 | Sverre Andersen | 482 | 1952-1971 |
| 7 | Thomas Pereira | 431 | 1997-2009 |
| 8 | Bjarte Lunde Aarsheim | 425 | 1993-2005 |
| 9 | Olav Nilsen | 414 | 1959-1974 |
| 10 | Isak Arne Refvik | 407 | 1976-1986 |

Trenere for Viking Herrer
-------------------------

Uwe Rösler var trener for Viking fra 2007 til 2009. Foto: Jarle Vines 

* 1946: Reinhard Andersen
* 1947–1949: Sophus Jensen
* 1950: Frantz Gutkas
* 1951–1952: Gunnar Stensland
* 1953–1954: Georg Monsen
* 1955: William Danielsen
* 1956–1957: Georg Monsen
* 1958–1959: Jens Opsahl/William Danielsen
* 1960: Jens Opsahl/Sverre Andersen
* 1961: Svend Aage Jespersen
* 1962–1963: Georg Monsen
* 1964: Reidar Kvammen
* 1965: Georg Monsen
* 1966: Sverre Andersen/Claus Ellingsen
* 1967–1970: Sverre Andersen
* 1971–1972: Kjell Schou-Andreassen
* 1973: Sverre Andersen
* 1974: Stuart Williams
* 1975: Olav Nilsen
* 1976: Arvid Knutsen
* 1977: Svein Kvia/Arne Johannessen
* 1978–1981: Tony Knapp
* 1982: Kjell Schou-Andreassen
* 1983: Andreas Morisbak
* 1984: Keith Blunt (vår)
* 1984: Svein Kvia (høst)
* 1985: Bill Foulkes (vår)
* 1985: Sverre Andersen (høst)
* 1986–1987: Svein Kvia
* 1987: Kjell Schou-Andreassen (høst)
* 1988–1991: Benny Lennartsson
* 1992: Arne Larsen Økland
* 1992–1995: Bjarne Berntsen
* 1996–1999: Poul Erik Andreasen
* 2000–2002: Benny Lennartsson
* 2003–2004: Kjell Inge Olsen
* 2004: Bjarne Berntsen (midlertidig)
* 2004–2005: Roy Hodgson
* 2006: Tom Prahl
* 2006: Tom Nordlie (høst)
* 2007–2009: Uwe Rösler
* 2010–2011: Åge Hareide
* 2012–2012: Åge Hareide (manager) og Josep Clotet Ruiz (trener)
* 2012–2016: Kjell Jonevret
* 2017–2017: Ian Burchnall
* 2018–2020: Bjarne Berntsen
* 2021–: Bjarte Lunde Aarsheim
* 2021–: Morten Jensen

Kjente herrespillere
--------------------

Peter Ijeh.

* Norges flagg Edgar Falch
* Norges flagg Reidar Kvammen
* Norges flagg Arthur Kvammen
* Norges flagg Trygve Johannessen
* Norges flagg William Danielsen
* Norges flagg Sverre Andersen
* Norges flagg Olav Nilsen
* Norges flagg Sigbjørn Slinning
* Norges flagg Kjell Schou-Andreassen
* Norges flagg Erik Johannessen
* Norges flagg Isak Arne Refvik
* Norges flagg Bjarne Berntsen
* Norges flagg Svein Kvia
* Norges flagg Svein Fjælberg
* Norges flagg Erik Thorstvedt
* Norges flagg Alf Kåre Tveit
* Norges flagg Egil Østenstad
* Norges flagg Roger Nilsen
* Norges flagg Frode Olsen
* Norges flagg Brede Hangeland
* Norges flagg Gunnar Aase
* Norges flagg Lars Bohinen
* Norges flagg Gøran Sørloth
* Norges flagg Thomas Myhre
* Norges flagg Thomas Pereira
* Norges flagg Martin Andresen
* Sveriges flagg Kjell Jonevret
* Sveriges flagg Magnus Svensson
* Norges flagg Erik Nevland
* Sveriges flagg Patrik Ingelsten
* Norges flagg Alexander Ødegaard
* Norges flagg Rune Almenning Jarstein
* Danmarks flagg Allan Gaarde
* Norges flagg Lars Gaute Bø
* Finlands flagg Hannu Tihinen
* Nigerias flagg Peter Ijeh
* Norges flagg Einar Sæbø
* Norges flagg André Danielsen
* Kosovos flagg Valon Berisha
* Norges flagg Veton Berisha
* Norges flagg Kristian Thorstvedt
* New Zealands flagg Joe Bell

Supporterklubb
--------------

Vikinghordene er en supporterklubb for Viking. Viking Oslo er klubbens supportergruppe i Oslo. Viking Hamar er klubbens supportergruppe på Hamar.

Se også
-------

* Æresmedlem i Viking
* Vikinghordene, Supporterklubb
* Viking TV, Vikings TV-kanal hos Lyse
* «Me e Viking», Sangen som ble kåret til «Tidenes Vikinglåt»[*død lenke*] i en avstemning arrangert av Vikingmagasinet Kick og Viking FK
* *Ein blåe dag*, Vikinghymne

Referanser
----------

1. ↑  Nilssen, Kjetil Flygind Stig (14. november 2019). «Her blir Viking-legenden Danielsen historisk». *Aftenposten*.
2. ↑  «A-lag kvinner : Spillere». *Viking*. Besøkt 30. mars 2022.
3. ↑  «A-lag herrer : Spillere». *Viking*. Besøkt 30. mars 2022.
4. ↑  A-lag menn
5. ↑  Stavanger Aftenblad: "Fra fotballens barndom i Stavanger", 9. november 1937 s.6.
6. ↑  «Eliteserien - statistikk». *www.fotballen.eu*. Arkivert fra originalen 1. mars 2019. Besøkt 24. mai 2019.
7. ↑  Stavanger Byleksikon s.579
8. ↑  «Viking har vedtatt å endre logoen - slik blir den nye». *www.aftenbladet.no*. Besøkt 12. mai 2020.
9. 1 2 3  «Arkivert kopi». Arkivert fra originalen 6. august 2009. Besøkt 28. august 2009.  viking-fk.no Historien Viking Fotballklubb
10. ↑  Fuglestad, Stig Rune (31. mars 2001). «Fotballkretsen 90 år i dag». *Aftenbladet* **(norsk)**. Besøkt 14. november 2019.
11. 1 2  Stavanger Byleksikon 2008 s.579
12. 1 2  «Arkivert kopi». Arkivert fra originalen 24. november 2011. Besøkt 21. mars 2012.
13. 1 2  «Arkivert kopi». Arkivert fra originalen 24. november 2011. Besøkt 21. mars 2012.
14. ↑  UEFA – First round - 19. september 2002 , hentet 12. desember 2008
15. ↑  Stavanger Aftenblad - Da Benny var på «Play of the Day» Arkivert 15. desember 2008 hos Wayback Machine. hentet 12. desember 2008
16. ↑  UEFA – First round - 03 October 2002 , hentet 12. desember 2008
17. ↑  Stavanger Aftenblad – – Samler ikke på 5.-plasser[*død lenke*]
18. ↑  «Arkivert kopi». Arkivert fra originalen 11. juni 2011. Besøkt 15. juni 2011.
19. ↑  «Arkivert kopi». Arkivert fra originalen 11. juni 2011. Besøkt 15. juni 2011.
20. ↑  «Arkivert kopi». Arkivert fra originalen 6. juli 2011. Besøkt 15. juni 2011.
21. ↑  «Arkivert kopi». Arkivert fra originalen 2. oktober 2011. Besøkt 8. desember 2011.
22. ↑  «Arkivert kopi». Arkivert fra originalen 5. mars 2016. Besøkt 11. juni 2012.
23. ↑  Støstad, Mads Nyborg (9. juni 2012). «Åge Hareide er ferdig i Viking». *NRK*.
24. ↑  «Viking bekrefter at Jonevret er ferdig i klubben: – Vi har kommet til et veiskille». *VG* **(norsk)**. Besøkt 8. mars 2018.
25. ↑  «Ian Burchnall sparket i Viking: - Noen måtte få skylden». *Aftenbladet*. Arkivert fra originalen 21. juni 2018. Besøkt 8. mars 2018.
26. ↑  «Her er Vikings nye trenerteam». *Aftenbladet*. Arkivert fra originalen 8. mars 2018. Besøkt 8. mars 2018.
27. ↑  «Her blir Viking-legenden Danielsen historisk». *Aftenbladet* **(norsk)**. Besøkt 15. november 2019.
28. ↑  «Satte klubbrekord og passerte Kvia». *www.dagsavisen.no* **(norsk)**. Besøkt 15. november 2019.
29. ↑  «Ingen har spilt flere kamper for Viking enn André Danielsen». Besøkt 15. november 2019.
30. ↑  Årsrapport for Viking Fotball ASA[*død lenke*]
31. ↑  Sæbø, Thomas (30. april 2004). «- Norges fineste stadion». *Dagbladet.no* **(norsk)**.
32. ↑  Her kommer landets største storskjerm fvn.no[*død lenke*]
33. ↑  Ellingsen, Øystein (11. juni 2012). «Abel avgjer om det blir meir Mods». *NRK*.
34. ↑  «Topp 100 - 2009 - NM i fotballweb». *www.fotballen.eu*.
35. ↑
36. ↑  «Arkivert kopi». Arkivert fra originalen 1. april 2011. Besøkt 17. mars 2011.
37. ↑  Proff.no. «Styret i Viking Fotballklubb». Besøkt 1. desember 2020.
38. ↑  Proff.no. «Styret i Viking Fotball AS». Arkivert fra originalen 24. mars 2011. Besøkt 1. desember 2020.
39. ↑   **(engelsk)** .  Manglende eller tom `|tittel=` (hjelp)
40. ↑  «Hylles av Burchnall». *www.dagsavisen.no* **(norsk)**. 2. juni 2017.
41. ↑  «Facebook-grupper». *www.facebook.com*. Besøkt 26. mars 2021.

Eksterne lenker
---------------

* (no) Offisielt nettsted Rediger på Wikidata

* (en) Viking FK – kategori av bilder, video eller lyd på Commons Rediger på Wikidata
* VikingForum.no Arkivert 19. august 2006 hos Wayback Machine.
* Daglig oppdaterte nyheter, Stavanger Aftenblad

| * v
* d
* r
Viking Fotballklubb – 2024 |
| --- |
| 
* 1 Østbø
* 2 Haugen
* 3 Vevatne
* 4 Langås
* 5 Diop
* 6 Stensness
* 7 D’Agostino
* 8 Bell
* 9 Salvesen
* 10 Tripić
* 11 de Lanlay
* 13 Rugland Ree
* 14 Yazbek
* 16 Løkberg
* 17 Austbø
* 18 Bjørshol
* 19 S. Auklend
* 20 Christiansen
* 21 Nilsen Tangen
* 22 Lino
* 23 Urbančič
* 24 V. Auklend
* 26 Kvia-Egeskog
* 29 Svendsen
* 30 Gunnarsson
* 32 Sætherbø
* 33 Segadal Hansen
* 34 Forgaard Paulsen

Hovedtrener: Aarsheim
Hovedtrener: Jensen
Assistenttrener: 
 |


| * v
* d
* r
Eliteserien 2024 |
| --- |
| Lag | 
* Bodø/Glimt
* Brann
* Fredrikstad
* Haugesund
* HamKam
* KFUM
* Kristiansund
* Lillestrøm
* Molde
* Odd
* Rosenborg
* Sandefjord
* Sarpsborg 08
* Strømsgodset
* Tromsø
* Viking

 |
| Serierunder | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30
* Kvalifisering

 |
| Statistikk | 
* Rundestatistikk
* Målscorere
* Selvmål
* Straffer
* Hat-tricks
* Målgivende pasninger
* Holdt nullen
* Gule kort
* Røde kort
* Kort etter klubb
* Tilskuertall

 |
| Lagartikler for 2024 | 
* Bodø/Glimt
* Brann
* Fredrikstad
* HamKam
* Haugesund
* KFUM
* Kristiansund
* Lillestrøm
* Molde
* Odd
* Rosenborg
* Sandefjord
* Sarpsborg 08
* Strømsgodset
* Tromsø
* Viking

 |

| * v
* d
* r
PostNord-ligaen, avdeling 1, 2024 |
| --- |
|  | 
* Arendal
* Brann 2
* Brattvåg
* Eik Tønsberg
* Flekkerøy
* Hødd
* Jerv
* Kvik Halden
* Lysekloster
* Notodden
* Sotra
* Vard Haugesund
* Viking 2
* Ørn-Horten

 | Norges flagg |

| * v
* d
* r
Klubber i Eliteserien i fotball for menn |
| --- |
| Nåværende (2024) | 
* Bodø/Glimt
* Brann
* Fredrikstad
* HamKam
* Haugesund
* KFUM Oslo
* Kristiansund
* Lillestrøm
* Molde
* Odd
* Rosenborg
* Sandefjord
* Sarpsborg 08
* Strømsgodset
* Tromsø
* Viking

 |
| Tidligere | 
* Aalesund
* Asker
* Berger
* Birkebeineren
* Borg
* Braatt
* Brage
* Briskebyen
* Brodd
* Bryne
* Clausenengen
* Djerv
* Djerv 1919
* Donn
* Drafn
* Drammens BK
* Egersund
* Eik-Tønsberg
* Falken
* Fjell
* Flekkefjord
* Fram Larvik
* Fredensborg
* Freidig
* Fremad
* Frigg
* Fyllingen
* Geithus
* Gjøa
* Gjøvik-Lyn
* Grane
* Greåker
* Halsen
* Hamar
* Hardy
* Haugar
* Holmestrand
* Hødd
* Hønefoss
* Jarl
* Jerv
* Jevnaker
* Kapp
* Kongsberg
* Kongsvinger
* Kragerø
* Kristiansund FK
* Kvik Halden
* Kvik Trondheim
* Larvik Turn
* Lisleby
* Lyn
* Mandalskameratene
* Mesna
* Minde
* Mjølner
* Mjøndalen
* Moelven
* Moss
* National
* Neset
* Nessegutten
* Nordlandet
* Nordnes
* Nydalen
* Nymark
* Orkanger
* Os
* Pallas
* Pors
* Ranheim
* Rapid
* Raufoss
* Rollon
* Sandaker
* Sandefjord BK
* Sandnes Ulf
* Sarpsborg
* Selbak
* Skeid
* Skiens BK
* Skiens Grane
* Skiold
* Skreia
* Slemmestad
* Snøgg
* Sogndal
* Solberg
* Sparta
* Sprint
* Stabæk
* Start
* Stavanger
* Steinkjer
* Storm
* Strindheim
* Strong
* Strømmen
* Tistedalen
* Torp
* Tønsberg-Kameratene
* Tønsberg Turn
* Ulefoss
* Urædd
* Vard Haugesund
* Vardal
* Varegg
* Veblungsnes
* Verdal
* Viggo
* Vigør
* Vikersund
* Voss
* Vålerenga
* Ørn-Horten
* Ålgård
* Årstad

 |
| Maratontabell Eliteserien i fotball for menn |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Brønnøysundregistrene
 |